উক্ত আয়াত দুটিতে আল্লাহতাআলা মানুষকে ৫টি নির্দেশ দিয়েছেন। ১) তার  ইবাদাতের পরেই পিতা-মাতার সাথে সুব্যবহার করা। ২) পিতা-মাতাকে বৃদ্ধ বয়সে পেলে তাদের খিটখিটে মেজাজের কারণে বিরক্ত হয়ে তাদেরকে উহ শব্দও না বলা। ৩) তাদের ধমক না দেয়া। ৪) তাদের মানসম্মান রেখে কথা বলা এবং শক্তির গরম না দেখানো। ৫) তাদের প্রতি দয়া করার জন্য আল্লাহর কাছে দুআ করা। আল্লাহ বলেন:- আর আমি মানুষকে বিশেষ তাগিদ দিয়েছি তার পিতা-মাতার সাথে সদয় ব্যবহার করার। তার মা তাকে (পেটে) রেখেছে এবং তাকে দুধপান ছাড়ানো সময় দিয়েছে ত্রিশ মাস। পরিশেষে যখন সে পূর্ণশক্তিতে পৌঁছে যায় এবং চল্লিশ বছর বয়সে উপনীত হয় তখন সে (যেন) বলে,  হে আমার পালনকর্তা (আল্লাহ) তুমি আমাকে শক্তি দান কর যাতে আমি তোমার সেই সম্পদের কৃতজ্ঞতা প্রকাশ করতে পারি যা তুমি আমাকে এবং আমার পিতা-মাতাকে পুরস্কার দিয়েছো। আর আমি যেন এমন ভাল ভাল কাজ করতে পারি যা তুমি পছন্দ কর। আর আমার সম্মানে আমার সন্তান-সন্ততিদের মধ্যেও তুমি ঐ যোগ্যতা দান কর। আমি তোমার কাছেই ফিরে এসেছি এবং আমি তোমার কাছে আত্মসমর্পণকারীদের মধ্যেও রয়েছি (সূরা আহক্কা-ফ, ১৫ আয়াত)।